‘กรุงศรี’โชว์ผลงานปันผล5กองทุนหุ้นมูลค่ารวม278ล้าน
บลจ.กรุงศรี โชว์ผลงานจ่ายปันผล 5 กองทุน เป็นเงินร่วม 278 ล้าน
30 ส.ค. 2554

บลจ.กรุงศรี โชว์ผลงานจ่ายปันผล 5 กองทุน เป็นเงินร่วม 278 ล้าน
นายฉัตรพี ตันติเฉลิม ประธานเจ้าหน้าที่บริหาร บริษัทหลักทรัพย์จัดการกองทุน (บลจ.) กรุงศรี เปิดเผยว่า บริษัทได้จ่ายเงินปันผลของ 5 กองทุนในวันที่ 26 ส.ค.2554 เป็นเงินรวม 278 ล้านบาท เนื่องจากกองทุนมีผลงานดีต่อเนื่อง และได้ปิดสมุดทะเบียนผู้ถือหน่วยลงทุนเพื่อสิทธิรับเงินปันผลวันที่ 11 ส.ค.ที่ผ่านมา
สำหรับ 5 กองทุน ประกอบด้วย กลุ่มกองทุนหุ้น 3 กองทุน ได้แก่ กองทุนเปิดกรุงศรีอิควิตี้ปันผล (KFSEQD) ปันผล 0.25 บาทต่อหน่วย สำหรับผลดำเนินงานตั้งแต่วันที่ 1 ม.ค. 255330 มิ.ย. 2554 กองทุนเปิดกรุงศรีหุ้นปันผล (KFSDIV) ปันผล 0.50 บาทต่อหน่วย สำหรับผลดำเนินงานตั้งแต่วันที่ 1 เม.ย. 2553 30 มิ.ย. 2554 กองทุนเปิดกรุงศรีไฟแนนเชียลโฟกัสปันผล (KFFIND) ปันผล 0.84 บาทต่อหน่วย สำหรับผลดำเนินงานวันที่ 1 ก.ค. 2553 30 มิ.ย. 2554 
กองทุนกรุงศรีหุ้นระยะยาวปันผล 70/30 (KFLTFD70) ปันผล 1 บาทต่อหน่วย สำหรับผลดำเนินงานตั้งแต่วันที่ 1 ก.ค. 255330 มิ.ย. 2554 และกองทุนเปิดกรุงศรีทุนทวีซึ่งเป็นกองทุนผสม ปันผล 0.75 บาทต่อหน่วย
“การจ่ายเงินปันผลที่ผ่านมาสามารถสะท้อนให้เห็นถึงการบริหารกองทุนที่มีผลดำเนินการที่ดีอย่างสม่ำเสมอ โดยเฉพาะผลตอบแทนของกองทุนที่เน้นลงทุนในหุ้นถือว่าอยู่ในระดับที่น่าพอใจ ส่วนหนึ่งได้รับปัจจัยสนับสนุนมาจากการปรับตัวเพิ่มขึ้นของหุ้นไทยในช่วงที่ผ่านมา รวมถึงความสามารถในการบริหารจัดการกองทุนของผู้จัดการกองทุน การคัดกรองหุ้นเข้าพอร์ตและตัดสินใจเลือกจังหวะเข้าลงทุนที่เหมาะ”นายฉัตรพี กล่าว
สำหรับผลงานตั้งแต่วันที่ 1 เม.ย. 2553 30 มิ.ย. 2554 
นายฉัตรพี กล่าวว่า ทั้ง 5 กองทุนมีประวัติการจ่ายปันผลที่ดีมาโดยตลอดนับตั้งแต่จัดตั้งกองทุน โดยกองทุนเปิดกรุงศรีอิควิตี้ปันผล ตั้งแต่ตั้งกองทุนเมื่อวันที่ 22 ก.ค. 2540 จ่ายปันผลรวม 16 ครั้ง รวม 25.86 บาทต่อหน่วย กองทุนเปิดกรุงศรีไฟแนนเชียลโฟกัสปันผล ตั้งแต่จัดตั้งกองทุนเมื่อวันที่ 28 ส.ค. 2546 จ่ายปันผลรวม 8 ครั้ง รวม 9.24 บาทต่อหน่วย กองทุนเปิดกรุงศรีหุ้นปันผล ตั้งแต่จัดตั้งกองทุนเมื่อวันที่ 23 มี.ค. 2550 จ่ายปันผลรวม 11 ครั้ง รวม 5.50 บาทต่อหน่วย 
กรุงศรีหุ้นระยะยาวปันผล 70/30 ตั้งแต่จัดตั้งกองทุนเมื่อวันที่ 22 มิ.ย. 2550 จ่ายปันผลรวม 2 ครั้ง จำนวนเงินปันผลทั้งสิ้น 1.60 บาทต่อหน่วยและกองทุนเปิดกรุงศรีทุนทวี 3 นับตั้งแต่จัดตั้งกองทุนเมื่อวันที่ 2 พ.ค. 2546 จ่ายปันผลรวม 15 ครั้ง รวมเป็นเงิน 9.79 บาทต่อหน่วย
“ประวัติการจ่ายเงินปันผลที่ผ่านมา สะท้อนให้เห็นถึงการบริหารกองทุนที่มีผลดำเนินงานที่ดีอย่างสม่ำเสมอ โดยเฉพาะผลตอบแทนของกองหุ้นถือว่าอยู่ในระดับที่น่าพอใจ ส่วนหนึ่งได้ปัจจัยหนุนจากดัชนีหุ้นไทยที่ปรับตัวดีขึ้น รวมทั้งการคัดหุ้นเข้าพอร์ตและเลือกจังหวะลงทุนที่เหมาะสม” นายฉัตรพี กล่าว